Dagtilbuds-, Skole- og Familieudvalget (DSFU) — 2024-03-05

Punkt 1: Godkendelse af dagsorden - DSFU møde d. 05.03.24 - (ÅBENT PUNKT)
Sagsnummer: 23/24455
Beslutning: Dagsorden godkendt. Ej til stede: Søren Kristensen (A) i stedet deltog Anders Laursen (A).

Punkt 2: Godkendelse af anlægsbevilling til projektering af nedrivning af dele af Arendalsvej 271 - (ÅBENT PUNKT)
Sagsnummer: 16/7056
Resumé: Byrådet skal tage stilling til, hvorvidt de kan godkende en projekteringsbevilling på 0,5 mio. kr. til projektering af den større nedrivning af Arendalsvej 271 jf. helhedsplanen for Gødvad, godkendt i 2018.
Indstilling: Skolechefen og Ejendomschefen indstiller til byrådet, at anlægsbevilling på 0,5 mio. kr. i 2024 til projektering af nedrivning af Arendalsvej 271 godkendes
Beslutning: Indstillingen anbefales. Ej til stede: Søren Kristensen (A) i stedet deltog Anders Laursen (A).

Punkt 3: Godkendelse af dispositionsforslag og forhøjelse af anlægsbevilling til udvidelse af varige dagtilbudspladser i Frisholm/Them, herunder tillægsbevilling ved fremrykning af rådighedsbeløb - (ÅBENT PUNKT)
Sagsnummer: 22/26674
Resumé: Udvidelsen finder sted i de tre nuværende børnehuse Askehuset, Poppelhuset og Bøgehuset. Dagtilbuds-, Skole- og Familieudvalget forelægges dispositionsforslag til godkendelse. Der søges desuden om byrådets godkendelse af forhøjelse af anlægsbevillingen med det resterende rådighedsbeløb på 20,50 mio. kr., der er afsat til projektet. Herunder søges der om fremrykning af en del af rådighedsbeløbet på 5,50 mio. kr. på baggrund af revideret tidsplan for udførelse.
Indstilling: Børne- og Familiechefen indstiller til Dagtilbuds-, Skole- og Familieudvalget, at dispositionsforslag for børnehusene Askehuset, Poppelhuset og Bøgehuset godkendes Børne- og Familiechefen indstiller til byrådet, at anlægsbevilling forhøjes med 20,50 mio. kr. fra 1 mio. kr. til 21,50 mio. kr., når der gives tillægsbevilling på 5,50 mio. kr. i 2024 ved fremrykning af rådighedsbeløb på henholdsvis 3,50 mio. kr. fra 2025 og 2 mio. kr. fra 2026 til 2024, og det resterende rådighedsbeløb i 2025 på 15 mio. kr. frigives
Beslutning: 1. Indstillingen godkendt. 2. Indstillingen anbefales. Ej til stede: Søren Kristensen (A) i stedet deltog Anders Laursen (A).

Punkt 4: Godkendelse af tidsplan for Budget 2025 - (ÅBENT PUNKT)
Sagsnummer: 24/3551
Resumé: Dagtilbuds-, Skole- og Familieudvalget godkender tidsplan for Budget 2025.
Indstilling: Børne- og Familiechefen og Skolechefen indstiller til udvalget, at vedlagte tidsplan for Budget 2025 godkendes
Beslutning: Indstillingen godkendt. Opdateret tidsplan vedlægges referatet. Ej til stede: Søren Kristensen (A) i stedet deltog Anders Laursen (A).

Punkt 5: Orientering om regnskab samt godkendelse af drifts- og anlægsoverførsler fra 2023 til 2024 på bevilling 41 Skoler - (ÅBENT PUNKT)
Sagsnummer: 23/26825
Resumé: Orientering om regnskab samt godkendelse af drifts- og anlægsoverførsler fra 2023 til 2024 på bevilling 41 Skoler. I sagen fremgår det, hvilket mer- eller mindreforbrug på serviceudgifter som ønskes overført som driftsbudget i indeværende år på baggrund af regnskabsafvigelsen i 2023. Ligeledes fremgår det af sagen, hvilket anlægsbudget som ønskes overført i indeværende år på baggrund af regnskabsafvigelsen i 2023.
Indstilling: Skolechefen indstiller til Dagtilbuds-, Skole- og Familieudvalget, at orienteringen om regnskab 2023 for bevilling 41 Skoler tages til efterretning Skolechefen indstiller til byrådets samlede sag for alle bevillinger ”Godkendelse af overførsel af budgetbeløb fra 2023 til 2024”, at overførsel af driftsbudget på i alt 16,701 mio. kr. i forhold til en regnskabsafvigelse[1] på 16,701 mio. kr. godkendes at overførsel af anlægsbudget på i alt 0,877 mio. kr. godkendes [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: 1. Indstillingen taget til efterretning. 2. Indstillingen anbefales, således at overførsel på i alt 18,187 mio.kr. godkendes, når der indregnes overførsel af 0,397 mio. kr. vedrørende kørsel i egen bil og 1,089 mio.kr. vedr. tilbagebetaling for el og varme. Beløbende overføres fra bevillinger under ØKE. 3. Indstillingen anbefales, således at der søges om, at 0,825 mio.kr. tilføres anlægsbudgettet i 2024 til oprettelse af nye klasselokaler mv. sfa. sænket klasseloft i folkeskolens 0.-2. klasse. Ej til stede: Søren Kristensen (A) i stedet deltog Anders Laursen (A).

Punkt 6: Orientering om regnskab samt godkendelse af drifts- og anlægsoverførsler fra 2023 til 2024 på bevilling 43 Dagpleje og daginstitutioner - (ÅBENT PUNKT)
Sagsnummer: 23/26944
Resumé: Orientering om regnskab samt godkendelse af drifts- og anlægsoverførsler fra 2023 til 2024 på bevilling 43 Dagpleje og daginstitutioner. I sagen fremgår det, hvilket mer- eller mindreforbrug på serviceudgifter som ønskes overført som driftsbudget i indeværende år på baggrund af regnskabsafvigelsen i 2023. Ligeledes fremgår det af sagen, hvilket anlægsbudget som ønskes overført i indeværende år på baggrund af regnskabsafvigelsen i 2023.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om regnskab 2023 for bevilling 43 Dagpleje og daginstitutioner tages til efterretning Børne- og Familiechefen indstiller til byrådets samlede sag for alle bevillinger ”Godkendelse af overførsel af budgetbeløb fra 2023 til 2024”, at overførsel af driftsbudget på i alt 1,360 mio. kr. i forhold til en regnskabsafvigelse[1] på 1,190 mio. kr. godkendes at overførsel af anlægsbudget på i alt 1,289 mio. kr. godkendes [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: 1. Indstillingen taget til efterretning. 2. Indstillingen anbefales, idet overførsel på i alt 1,900 mio.kr. godkendes, når der indregnes overførsel af 0,540 mio.kr. vedr. tilbagebetaling for el og varme. De 0,540 mio.kr. overføres fra bevilling 12 kommunale ejendomme. 3. Indstillingen anbefales. Ej til stede: Søren Kristensen (A) i stedet deltog Anders Laursen (A).

Punkt 7: Orientering om regnskab samt godkendelse af drifts- og anlægsoverførsler fra 2023 til 2024 på bevilling 44 Socialtilsyn Midt - (ÅBENT PUNKT)
Sagsnummer: 23/26944
Resumé: Orientering om regnskab samt godkendelse af drifts- og anlægsoverførsler fra 2023 til 2024 på bevilling 44 Socialtilsyn Midt. I sagen fremgår det, hvilket mer- eller mindreforbrug på serviceudgifter som ønskes overført som driftsbudget i indeværende år på baggrund af regnskabsafvigelsen i 2023. Ligeledes fremgår det af sagen, hvilket anlægsbudget som ønskes overført i indeværende år på baggrund af regnskabsafvigelsen i 2023.
Indstilling: Direktør Peter Sinding Poulsen indstiller til Dagtilbuds-, Skole- og Familieudvalget, at orienteringen om regnskab 2023 for bevilling 44 Socialtilsyn Midt tages til efterretning Direktør Peter Sinding Poulsen indstiller til byrådets samlede sag for alle bevillinger ”Godkendelse af overførsel af budgetbeløb fra 2023 til 2024”, at overførsel af driftsbudget på i alt 2,611 mio. kr. i forhold til en regnskabsafvigelse[1] på 2,611 mio. kr. godkendes [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: 1. Indstillingen taget til efterretning 2. Indstillingen anbefales Ej til stede: Søren Kristensen (A) i stedet deltog Anders Laursen (A).

Punkt 8: Orientering om regnskab samt godkendelse af drifts- og anlægsoverførsler fra 2023 til 2024 på bevilling 45 Børn og unge med særlige behov - (ÅBENT PUNKT)
Sagsnummer: 23/26944
Resumé: Orientering om regnskab samt godkendelse af drifts- og anlægsoverførsler fra 2023 til 2024 på bevilling 45 Børn og unge med særlige behov. I sagen fremgår det, hvilket mer- eller mindreforbrug på serviceudgifter som ønskes overført som driftsbudget i indeværende år på baggrund af regnskabsafvigelsen i 2023. Ligeledes fremgår det af sagen, hvilket anlægsbudget som ønskes overført i indeværende år på baggrund af regnskabsafvigelsen i 2023.
Indstilling: Børne- og familiechefen indstiller til Dagtilbuds-, Skole- og Familieudvalget, at orienteringen om regnskab 2023 for bevilling 45 Børn og unge med særlige behov tages til efterretning Børne- og familiechefen indstiller til byrådets samlede sag for alle bevillinger ”Godkendelse af overførsel af budgetbeløb fra 2023 til 2024”, at overførsel af driftsbudget inklusiv kompensation for kørsel i egen bil på i alt -8,002 mio. kr. i forhold til en regnskabsafvigelse[1] på -8,348 mio. kr. godkendes Sagen Supplerende beskrivelse af sagen [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: 1. Indstillingen taget til efterretning 2. Indstillingen anbefales Ej til stede: Søren Kristensen (A) i stedet deltog Anders Laursen (A).

Punkt 9: Orientering om regnskab samt godkendelse af drifts- og anlægsoverførsler fra 2023 til 2024 på bevilling 47, sociale overførsler - (ÅBENT PUNKT)
Sagsnummer: 23/26944
Resumé: Orientering om regnskab samt godkendelse af drifts- og anlægsoverførsler fra 2023 til 2024 på bevilling 47 Handicap – Sociale overførsler. I sagen fremgår det, hvilket mer- eller mindreforbrug på serviceudgifter som ønskes overført som driftsbudget i indeværende år på baggrund af regnskabsafvigelsen i 2023.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om regnskab 2023 for bevilling 47 Handicap – Sociale overførsler tages til efterretning Børne- og Familiechefen indstiller til byrådets samlede sag for alle bevillinger ”Godkendelse af overførsel af budgetbeløb fra 2023 til 2024”, at overførsel af driftsbudget på i alt 0 kr. i forhold til en regnskabsafvigelse[1] på 0,297 mio. kr. godkendes, når et merforbrug på 0,319 mio. kr. søges ikke overført (finansieres af kassebeholdning) [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: 1. Indstillingen taget til efterretning 2. Indstillingen anbefales Ej til stede: Søren Kristensen (A) i stedet deltog Anders Laursen (A).

Punkt 10: Målopfølgning for Dagtilbuds-, Skole- og Familieudvalget pr. 31.12.2023 - (ÅBENT PUNKT)
Sagsnummer: 23/26944
Resumé: Jf. styringsmodellen er der pr. 31.12.2023 gennemført opfølgning på mål.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget at udvalget tager status på udvalgsmål til efterretning
Beslutning: Indstillingen taget til efterretning. Ej til stede: Søren Kristensen (A) i stedet deltog Anders Laursen (A).

Punkt 11: Godkendelse af ramme for analyse af frit valg på dagtilbudsområdet - (ÅBENT PUNKT)
Sagsnummer: 24/1830
Resumé: Byrådet har i forbindelse med aftalen om budget 2024 bedt Børne- og Familieafdelingen om en analyse af, hvad der skal til for at dagpleje fremadrettet kan være en reel valgmulighed for forældre i Silkeborg. Børne- og Familieafdelingen har på baggrund af aftalen beskrevet et forslag til en ramme for analysen, som udvalget bedes tages stilling til.
Indstilling: Børne- og Familiechefen indstiller, at udvalget godkender den nedenfor beskrevne indholdsmæssige, organisatoriske og tidsmæssige ramme for en analyse af frit valg af dagtilbud og dagpleje
Beslutning: Indstillingen godkendt. Det understreges, at analysen også omfatter strukturelle barrierer for søgning til dagplejen og udfordringer med kapacitetsudnyttelsen i dagplejen. Ej til stede: Søren Kristensen (A) i stedet deltog Anders Laursen (A).

Punkt 12: Drøftelse og beslutning om organisering af Tandplejen jf. opgave i budgetaftalen - (ÅBENT PUNKT)
Sagsnummer: 23/29661
Resumé: På baggrund af budgetaftalen for 2024 vedrørende etablering af ny hovedtandklinik skal Dagtilbuds-, Skole- og Familieudvalget afgive anbefaling vedr. den fremtidige struktur for den Kommunale Tandpleje. I sagen fremlægges de faglige perspektiver på struktur og organisering af Tandplejen til udvalgets drøftelse sammen med overtandlægens og skolechefens anbefaling.
Indstilling: Skolechefen indstiller til Dagtilbuds-, Skole- og Familieudvalget, at oplægget til fremtidig struktur for den Kommunale Tandpleje, hvor tandplejen for 0 – 17 årige i den nordlige del af kommunen forudsættes løst af private klinikker, drøftes Skolechefen indstiller endvidere til Økonomi- og Erhvervsudvalget, at træffe beslutning om, at den Kommunale Tandpleje samles på én matrikel (Scenarie 1) i transportmæssig nærhed af den største befolkningskoncentration i kommunen.
Beslutning: Udvalget drøftede oplæg til fremtidig organisering af tandplejen. Afstemning Venstre stillede to ændringsforslag (vedlagt i bilag): Man undersøger ”Odsherred-modellen”, hvor man bruger udvalgte godkendte private tandlæger og et mobilt team af klinikassistenter til forebyggelsesdelen. For stemte: Venstre Imod stemte: Konservative, SF, Enhedslisten og Socialdemokratiet. Ændringsforslaget faldt. ---------------------------------------------------------------------------------------------------------- Venstre stillede følgende ændringsforslag (vedlagt i bilag): En intern kombineret central/decentral model med en central behandlingsklinik og decentrale forebyggelses-/undersøgelsesklinikker – evt. kombineret med en mobil undersøgelses-/forebyggelsesklinik. For stemte: Venstre Imod stemte: Konservative, SF, Enhedslisten og Socialdemokratiet. Ændringsforslaget faldt. ---------------------------------------------------------------------------------------------------------- Socialdemokratiet stillede følgende ændringsforslag til scenarie 1: Socialdemokratiet vil gerne have undersøgt, som en del af den endelige projektering, om man kan kombinere en central løsning med en forebyggelses-/undersøgelsesklinik i den sydlige del af kommunen aht. den geografiske spredning. For stemte: Socialdemokratiet Imod stemte: Konservative, Enhedslisten, SF Venstre undlod af stemme. Ændringsforslaget faldt. ---------------------------------------------------------------------------------------------------------- Scenarie 1: Den kommunale Tandpleje samles på én matrikel i transportmæssig nærhed af den største befolkningskoncentration i kommunen. For stemte: Konservative, SF, Enhedslisten, Socialdemokratiet Imod stemte: Venstre stemmer imod en centralisering af Tandplejen, idet vi ønsker at bibeholde de decentrale steder til at undersøge og forebygge tandsundheden hos børnene. Så børnene ikke har brug for deres forældre for at kunne få undersøgt deres tandsundhed, på en hovedklinik der ligger lang

Punkt 13: Til orientering - DSFU d. 05.03.24 - (ÅBENT PUNKT)
Sagsnummer: 23/24455
Beslutning: Taget til efterretning. Ej til stede: Søren Kristensen (A) i stedet deltog Anders Laursen (A).

Punkt 14: Underskriftsside - DSFU d. 05.03.24 - (ÅBENT PUNKT)
Sagsnummer: 23/24455
Beslutning: Protokollen underskrevet. Ej til stede: Søren Kristensen (A) i stedet deltog Anders Laursen (A).